Franco wil spelers vir Vrystaat kweek - LionsWorld Forum
Franco wil spelers vir Vrystaat kweek
Quote Reply Topic: Franco wil spelers vir Vrystaat kweek
Posted: 06-Feb-2018 at 2:00pm
Die Vrystaat Rugbyunie gaan ’n splinternuwe o.19-liga van stapel stuur in ’n poging om plaaslike talent te identifiseer én te behou.
Ses spanne van klubs, akademies, asook een van Grey-kollege, gaan daarin speel.
Dié inisiatief sal aan spelers wat nie verder studeer nie die geleentheid bied om aan te hou rugby speel. Op die lange duur word daar gehoop dat dit genoeg spelers vir die Vrystaat sal oplewer.
Die liga sal bekend staan as die Vrystaat Rugby o.19-liga en is die geesteskind van die direkteur van rugby by die unie Franco Smith, wat ook die Springbokke se agterlyn-afrigter is.
“Te veel spelers met potensiaal hou ná skool op rugby speel en raak verlore vir die streek. Met dié liga poog Vrystaat Rugby om professionele en klubrugby van junior vlakke na bo te voed en te versterk,” sê Smith.
“Spelers sal in dié liga deur die beste beskikbare afrigters onder hande geneem word, wat sal help dat spelers van hoë gehalte vir die toekoms gekweek word.”
Voormalige spelers soos Jan du Toit, Bobby Joubert en Rynhardt Erwee is van die afrigters.
“Om die liga interessant te maak, word slegs voorrye toegelaat om pale toe te skop,” sê Smith.
Volgens hom glo hulle dié reëls sal bydra tot aanskoulike hardlooprugby.
Die liga begin reeds Vrydag en duur tot 10 Maart.
’n Bloemfonteinse uitnodigingspan, bestaande uit spelers van SUT II en Bloemfontein-akademie, ’n Vrystaatse uitnodigingspan, bestaande uit al die klubs in Bloemfontein en die Cheetah-akademie, twee spanne van die Universiteit van die Vrystaat, een van die SUT en een van Grey is die deelnemende spanne. Die eerste wedstryde word Vrydag by Grey-kollege gespeel.
Daar sal geen eindstryd wees nie. Op die laaste dag sal die spanne wat onderskeidelik eerste en tweede, derde en vierde en vyfde en sesde geëindig het, teen mekaar speel.
Bepalings vir Vrydag by Grey: 15:30: Grey t. SUT; 16:45: VS XV-tal t. BFN XV-tal
Quote Reply Posted: 06-Feb-2018 at 3:06pm
Insinueer hy dat voorrye nie kan skop nie? https://www.youtube.com/watch?v=Jx6PdqBTVnE
Quote Reply Posted: 06-Feb-2018 at 3:27pm
Quote Reply Posted: 06-Feb-2018 at 4:00pm
Dit is 'n skop wat hy eintlik gehoop het mis was... As ek reg onthou moes die Waratahs 'n bonuspunt drie kry om te kwalifiseer vir die uitspeel rondtes, die Waratahs het voordeel gespeel toe besluit Dunning hy mik vir 'n drop, met die gedagte dat dit mis sou wees en hulle sodoende 'n strafskop kon kry... Hy het heel duidelik sy eie vermoeens onderskat...
Quote Reply Posted: 06-Feb-2018 at 4:39pm